เงินบาทอ่อนค่าหลัง กนง.คงดอกเบี้ย กรอบพรุ่งนี้ 35.00-35.25
ค่าเงินบาทปิดตลาดที่ระดับ 35.15/18 บาท/ดอลลาร์ อ่อนค่าจากช่วงเช้าที่เปิดตลาดอยู่ที่ระดับ 35.12 บาท/ดอลลาร์ ระหว่างวันอ่อนค่าสุด 35.18 บาท/ดอลลาร์ และเงินบาทแข็งค่าสุด 35.05 บาท/ดอลลาร์
5 ส.ค. 2558

นักบริหารเงิน เปิดเผยถึงค่าเงินบาทปิดตลาด (5 ส.ค.) ที่ระดับ 35.15/18 บาท/ดอลลาร์ อ่อนค่าจากช่วงเช้าที่เปิดตลาดอยู่ที่ระดับ 35.12 บาท/ดอลลาร์ ระหว่างวันอ่อนค่าสุด 35.18 บาท/ดอลลาร์ และเงินบาทแข็งค่าสุด 35.05 บาท/ดอลลาร์
“ช่วงเช้าค่าเงินบาทปรับตัวแข็งค่าขึ้นและเริ่มเห็นการอ่อนค่าลงในช่วงบ่ายจากกรณีประธานธนาคารกลางสหรัฐ (FED) สาขาแอตแลนตา ส่งสัญญาณว่าเฟดพร้อมจะปรับขึ้นดอกเบี้ยนโยบายเดือนก.ย.นี้ ขณะที่ประชุมคณะกรรมการนโยบายการเงิน (กนง.) ให้คงอัตราดอกเบี้ยนโยบายไว้ที่ระดับ 1.50%” นักบริหารเงิน กล่าว
ขณะที่วันพรุ่งนี้คาดว่าเงินบาทจะเคลื่อนไหวในกรอบ 35.00-35.25 บาท/ดอลลาร์
 
ที่มา: สำนักข่าวอินโฟเควสท์